open-index/open-wikipedia-markdown huggingface dataset:
יחסי ליכטנשטיין – סן מרינו

**יחסי ליכטנשטיין–סן מרינו** הם היחסים הדיפלומטיים הרשמיים שבין **[[ליכטנשטיין|נסיכות ליכטנשטיין]]** לבין **[[סן מרינו|הרפובליקה המרוממת של סן מרינו]]**.

## אמנות והסכמים
* אמנה למניעת כפל מס בין הרפובליקה המרוממת של סן מרינו לבין נסיכות ליכטנשטיין - 23 בספטמבר 2009.
* הסכם כינון יחסים דיפלומטיים רשמיים בין הרפובליקה המרוממת של סן מרינו לבין נסיכות ליכטנשטיין וחילופי כתבי האמנה - 5 ביולי 2011.

## נציגויות דיפלומטיות
* ליכטנשטיין אינה מיוצגת בסן מרינו, הן בדרג השגרירות והן בדרג הקונסולרי.
* סן מרינו אינה מיוצגת בליכטנשטיין, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן–ניז'ר

**יחסי יפן–ניז'ר** הם היחסים הדיפלומטיים הרשמיים שבין **[[יפן]]** לבין **[[ניז'ר|רפובליקת ניז'ר]]**.

## סקירה כללית
יפן ורפובליקת ניז'ר מקיימות יחסים דיפלומטיים רשמיים. היחסים הדיפלומטיים שבין יפן לניז'ר כוננו בשנת 1960.

## ביקורים רמי דרג
### מניז'ר ליפן
* מהמדואו איסופו, נשיא ניז'ר (2015)

## נציגויות דיפלומטיות
* יפן איננה מיוצגת בניז'ר הן בדרג השגרירות והן בדרג הקונסולרי. יפן האמינה את שגרירותה שבאביג'אן, חוף השנהב הסמוכה, על ניז'ר.
* ניז'ר איננה מיוצגת ביפן הן בדרג השגרירות והן בדרג הקונסולרי. ניז'ר האמינה את שגרירותה שבבייג'ינג, סין הסמוכה, על יפן.

## קישורים חיצוניים
* יחסי יפן–ניז'ר, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
The Essential Toni Braxton

**The Essential Toni Braxton** הוא אלבום אוסף של הזמרת האמריקאית טוני ברקסטון, אשר יצא על ידי Sony BMG ב-20 בפברואר 2007. האלבום יצא כחלק מסדרת אלבומי אוסף שכונתה "The Essential" ("החיוני") ובה יצאו אלבומי אוסף עם שם זה לכל האמנים שהיו חתומים תחת סוני מיוזיק.

## רקע
האלבום מחלוק לשני דיסקים כאשר כל דיסק מכיל אוסף של 16 שירים, מהבולטים בקריירה של ברקסטון. הדיסק השני מכיל גם את השיר "Good Life", אותו הקליטה ברקסטון במסגרת ההרכב המוזיקלי שלה ושל אחיותיה הברקסטוניות.

כמו כן, נכלל באלבום הלהיט הגדול ביותר של ברקסטון "Un-Break My Heart".

## רשימת רצועות

## קישורים חיצוניים

## הערות שוליים

קטגוריה:אלבומי טוני ברקסטון
קטגוריה:אלבומי אוסף באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי רודני ג'רקינס
קטגוריה:אלבומי חברת לה-פייס רקורדס
The Video Collection (וידאו של אנסטייז'ה)

***The Video Collection*** (בעברית: **אוסף הווידאו**) הוא אלבום DVD של הזמרת אנסטייז'ה אשר מכיל אוסף של קליפים שהוציאה הזמרת במהלך הקריירה שלה. בנוסף האלבום מכיל גם קטעי מאחורי הקלעים, רמיקסים, תמונות וכולי.

## רקע
את האלבום הוציאה אנסטייז'ה בדצמבר 2002, לאחר שאלבומה המצליח Freak of Nature, יצא לאור. באלבום כללה את הלהיטים "I'm Outta Love", "One Day in Your Life", "Why'd You Lie to Me", "You'll Never Be Alone" ו-"Made for Lovin' You".

אלבום הווידאו מכיל בתוכו שירים מסוגת הפופ, רית'ם אנד בלוז, רוק, נשמה והאוס.

## רשימת רצועות
:#I'm Outta Love" – 4:03"
:#Not That Kind" – 3:20"
:#Cowboys & Kisses" – 4:40"
:#Made for Lovin' You" – 3:36"
:#Paid My Dues" – 3:30"
:#One Day in Your Life" (U.S. Version) – 3:24"
:#One Day in Your Life" (International Version) – 3:24"
:#Boom" – 3:31"
:#Why'd You Lie to Me" – 3:42"
:#You'll Never Be Alone" – 4:03"

## קישורים חיצוניים

## הערות שוליים

קטגוריה:אלבומי וידאו מ-2002
קטגוריה:אלבומי אנסטייז'ה
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת אפיק רקורדס
יחסי ברזיל – סן מרינו

[ממוזער|[נשיא ברזיל מישל טמר (משמאל) נפגש עם שגריר סן מרינו פיליפו פרנצ'יני, 2016]]
**יחסי ברזיל–סן מרינו** הם היחסים הדיפלומטיים הרשמיים שבין **[[ברזיל|הרפובליקה הפדרלית של ברזיל]]** לבין **[[סן מרינו|הרפובליקה המרוממת של סן מרינו]]**.

## אמנות והסכמים
* אמנה לכינון יחסים קונסולריים בין הרפובליקה הפדרלית של ברזיל לבין הרפובליקה המרוממת של סן מרינו - 14 בדצמבר 1984.
* אמנה לכינון יחסים דיפלומטיים רשמיים בין הרפובליקה הפדרלית של ברזיל לבין הרפובליקה המרוממת של סן מרינו וחילופי כתבי האמנה - 14 בפברואר 2002.
* מזכר הבנות בנושא שיתוף פעולה אקדמאי, תרבותי ומדעי בין אוניברסיטת ברזיליה לאוניברסיטת סן מרינו - 18 במרץ 2015.
* אמנה למניעת כפל מס ולחילופי מידע בנושא מיסים בין הרפובליקה הפדרלית של ברזיל לבין הרפובליקה המרוממת של סן מרינו - 31 במרץ 2016.

## נציגויות דיפלומטיות
* סן מרינו אינה מיוצגת בברזיל בדרג השגרירות. סן מרינו מיוצגת בברזיל בדרג הקונסולרי באמצעות קונסוליה רשמית שהיא מחזיקה בסאו פאולו, בירת המדינה.
* ברזיל אינה מיוצגת בסן מרינו, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סן מרינו – פורטוגל

**יחסי סן מרינו–פורטוגל** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[פורטוגל|הרפובליקה הפורטוגלית]]**.

## הסכמים ואמנות
* אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים קונסולריים בין שתי המדינות - 26 במאי 1980.
* אמנה בין הרפובליקה המרוממת של סן מרינו לבין הרפובליקה הפורטוגלית בגין ביטול הדרישה לאשרה מאזרחי שתי המדינות בעת ביקור במדינה השנייה - 23 ביולי 1981.
* אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים דיפלומטיים רשמיים - 27 במרץ 1990.
* אמנה בין הרפובליקה המרוממת של סן מרינו לבין הרפובליקה הפורטוגלית למניעת כפל מס ולחילופי מידע בנושא מיסים - 18 בנובמבר 2010.
* אמנה בין הרפובליקה המרוממת של סן מרינו לבין הרפובליקה הפורטוגלית לשיתוף פעולה בנושאי התיירות - 8 בינואר 2013.

## נציגויות דיפלומטיות
* פורטוגל אינה מיוצגת בסן מרינו בדרג השגרירות. פורטוגל מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה.
* סן מרינו אינה מיוצגת בפורטוגל בדרג השגרירות. סן מרינו מיוצגת בפורטוגל בדרג הקונסולרי באמצעות קונסוליה רשמית שהיא מחזיקה בעיר פורטו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סן מרינו – פינלנד

**יחסי סן מרינו–פינלנד** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[פינלנד|רפובליקת פינלנד]]**.

## הסכמים ואמנות
* הסכם בין הרפובליקה המרוממת של סן מרינו לבין רפובליקת פינלנד בגין פטור הדדי מאשרות - 6 באוגוסט 1954.
* חילופי מברקים בין הרפובליקה המרוממת של סן מרינו לבין רפובליקת פינלנד בנושא תעודות הזהות - 23 בדצמבר 1991–7 בינואר 1992.
* הסכם בין הרפובליקה המרוממת של סן מרינו לבין רפובליקת פינלנד בגין כינון יחסים דיפלומטיים רשמיים בין שתי המדינות - 4 ביולי 1995.
* הסכם בין הרפובליקה המרוממת של סן מרינו לבין רפובליקת פינלנד בגין חילופי מידע בנושאי המס - 12 בינואר 2010.

## נציגויות דיפלומטיות
* סן מרינו אינה מיוצגת בפינלנד בדרג השגרירות. סן מרינו מיוצגת בפינלנד בדרג הקונסולרי באמצעות קונסוליה רשמית שהיא מחזיקה בהלסינקי, בירת המדינה.
* פינלנד אינה מיוצגת בסן מרינו בדרג השגרירות. פינלנד מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סלובניה – סן מרינו

**יחסי סלובניה–סן מרינו** הם היחסים הדיפלומטיים הרשמיים שבין **[[סלובניה|רפובליקת סלובניה]]** לבין **[[סן מרינו|הרפובליקה המרוממת של סן מרינו]]**.

## הסכמים ואמנות
* אמנה בין רפובליקת סלובניה לבין הרפובליקה המרוממת של סן מרינו בגין כינון יחסים דיפלומטיים רשמיים - 13 בינואר 1992.
* אמנה בין רפובליקת סלובניה לבין הרפובליקה המרוממת של סן מרינו בגין פטור הדדי מאשרה - 4 באוקטובר 2005.
* אמנה בין רפובליקת סלובניה לבין הרפובליקה המרוממת של סן מרינו בגין מעבר טובין ונוסעים ממדינה למדינה דרך הכביש - 24 בינואר 2006.

## נציגויות דיפלומטיות
* סלובניה אינה מיוצגת בסן מרינו, הן בדרג השגרירות והן בדרג הקונסולרי.
* סן מרינו אינה מיוצגת בסלובניה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
טאפסנטמיקלוש

**טאפסנטמיקלוש** (בהונגרית: **Tápszentmiklós**) הוא כפר קטן במחוז גיור-מושון-שופרון, שבצפון-מערב הונגריה.

## יהודי טאפסנטמיקלוש
בטאפסנטמיקלוש חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
LuAZ-967

**LuAZ-967** (ברוסית : **ЛуАЗ-967**), הוא כלי רכב אמפיבי, מתוצרת יצרנית הרכב הסובייטית **LuAZ** , באוקראינית : **ЛуАЗ**, קיצור של : **Луцький автомобільний завод**) אשר יוצר בין השנים 1989–1965 באוקראינה

דגם ה-"LuAZ-967" נוצר בהוראת הכוחות המזוינים של הפדרציה הרוסית  עבור יחידת כוחות האוויר לפינוי הפצועים, אספקת תחמושת ורכוש צבאי-טכני, גרירה וכן התקנת סוגים מסוימים של כלי נשק. 

## "LuAZ-967"

* מפעל היצרן ממוקם בעיר לוצק מרכזו של מחוז ווהלין, השוכנת ממערב לעיר הבירה קייב באוקראינה
* רכב אמפיבי לכביש, ארבעה גלגלים בעל כושר נשיאה נמוך במיוחד
* 3 דלתות רכב שטח (4 מושבים) 
* מנוע בנזין קדמי
* הנעה קדמית 4x2, הציר האחורי היה מעורב באופן סלקטיבי רק כשנדרש הנעה כפולה 4x4
* מאפיין של המכונית הוא עמוד ההגה המתקפל, המותקן, כמו מושב הנהג, במרכז המכונית. תכנון זה של עמוד ההגה מאפשר לנהג לנהוג במכונית במצב חצי שכיבה, במידת הצורך
* לגוף הפלדה העמידה במים היה מתלה עצמאי עם 4 גלגלים עם סורגי פיתול ומרווח גחון 285 מ"מ. פקדי הנהיגה היו בקו האמצע של הרכב, ניתן היה לקפל את הפקדים וגם את השמשה הקדמית לפרופיל נמוך יותר
* זווית שיפוע - 58° מעלות
* 14 באוגוסט 2014 - כלי רכב שטח  LuAZ-967 הועבר לגדוד מיליציית הסיור המיוחדת להשתתפות בסכסוך במזרח אוקראינה

## דגמים
* "LuAZ-967A" - דגם עם מנוע מסוג "MeMZ-967А", יוצר בין השנים 1975 - 1965
* "LuAZ-967M" - דגם משופר, יוצר בין השנים 1989 - 1975
* "Geolog" - דגם בעל 6 צמיגים

## גלריה

קובץ:LuAZ, Ribnitz-Damgarten (P1060529).jpg | דגם "LuAZ-967"
קובץ:Хабаровск, ЛУАЗ-967 в 1983 году.jpg | דגם "LuAZ-967"
קובץ:ЛуАЗ-967М - Парка Патриот 02.jpg | דגם "LuAZ-967" - אמבולנס צבאי
קובץ:ЛуАЗ-967М - Парка Патриот 01.jpg | דגם "LuAZ-967" - אמבולנס צבאי
קובץ:ЛуАЗ-967М - Парка Патриот 03.jpg | דגם "LuAZ-967" - מבט לתא הנהג ולוח מחוונים
קובץ:Etmr 25 – LuAZ.jpg | דגם "LuAZ-967"
קובץ:Luaz01.jpg | דגם "LuAZ-967"
קובץ:Luaz02.jpg | דגם "LuAZ-967"
קובץ:Luaz03.jpg | דגם "LuAZ-967"
קובץ:Luaz04.jpg | דגם "LuAZ-967"
קובץ:Luaz05.jpg | דגם "LuAZ-967"


## קישורים חיצוניים

* 
* 

## הערות שוליים

קטגוריה:כלי רכב שהושקו ב-1965
קטגוריה:כלי רכב סובייטיים
קטגוריה:כלי רכב אמפיביים
קטגוריה:כלי רכב צבאיים
וספרמוורשאן

**וספרמוורשאן** (בהונגרית: **Veszprémvarsány**) הוא כפר במחוז גיור-מושון-שופרון, שבצפון-מערב הונגריה.

## יהודי וספרמוורשאן
בוספרמוורשאן חיו יהודים בתקופות זמן שונות, ובמקום היה בית קברות יהודי ששופץ בשנת 2014:

## קישורים חיצוניים

## הערות שוליים

קטגוריה:הונגריה: כפרים
אנה אלמה-טדמה

**אנה אלמה-טדמה** (באנגלית: **Anna Alma-Tadema**; 1867 – 1943) הייתה אמנית וסופרת בריטית. אלמה-טדמה עבדה בעיקר ברישום וציור, ויצרה דיוקנאות וייצוגים רבים של סצנות פנים, פרחים ומבנים. היא הושפעה מאביה, סר לורנס אלמה-טדמה, והציגה את עבודותיה בתערוכות איתו ועם אמה החורגת, לורה תרזה אלמה-טדמה. אנה אלמה-טדמה הוכרה בזכות הישגיה כאמנית בתערוכה הקולומביאנית העולמית בשנת 1893 בשיקגו ובתערוכת פריז של 1889.

## ביוגרפיה
אנה אלמה-טדמה הייתה בתם השנייה של הצייר ההולנדי סר לורנס אלמה-טדמה ואשתו הצרפתייה, שגרה בבריסל. לורנס, אחותה הגדולה, נולדה בשנת 1864. אם הבנות נפטרה בשנת 1869. לורנס ובנותיו עברו לאנגליה. אביה התחתן בפעם השנייה בשנת 1871, כשאנה הייתה בת ארבע. 

אנה אלמה-טדמה גדלה בלונדון עם משפחתה. אחותה לורנס קיבלה את השכלתה בבית, וההערכה היא שאנה למדה בבית הספר. אנה אלמה-טדמה מופיעה לפחות פעמיים בציורים של אביה. בשנת 1873 תוארה היא ואחותה ב"פינה שלנו ", ובשנת 1883, אביה צייר את דיוקנה.

אמה של אנה, אביה ואמה החורגת היו ציירים, וכתוצאה מכך היא גדלה בבית מאוד אמנותי. אביה לורנס קיבל השראה מסיפורים ואגדות קדם ופיתח סגנון שאותו חיקו לורה, אנה ואמנים אחרים. לאחר שמת, הפופולריות של יצירותיו וסגנונו דעכו במשך השנים. אחותה של אנה, לורנס, הייתה משוררת, ציירת, סופרת, מבקרת, מחזאית וסופרת סיפורים קצרים.

## יצירה
ממוזער|אנה אלמה-טדמה, חדר ההסבה בבית, 1885
אלמה-טדמה תוארה על ידי הביוגרפית הלן צימרן כ"אמנית עדינה שירשה כל כך הרבה מאביה עד מצב של העתקה מדויקת." בתקופתה כאמנית, יצרה אנה אלמה-טדמה כמה דיוקנאות, ציורים של פרחים, וכן תיאורים בצבעי מים של פנים בתים ובניינים. דוגמה אחת דיוקנאותיה של אנה אלמה-טדמה היא "העלמה טסה גוסה". יצירה זו ואחרות, כמו "עמק הערפל" ו"חדר הזהב", הוצגו באקדמיה המלכותית לאמנויות.

אנה אלמה-טדמה ציירה בצבעי מים את פנים הבית של משפחתה, בסמוך לריג'נטס פארק בלונדון. בית המשפחה עוצב באקסטרווגנטיות על ידי אביה כך שיהיה דומה לוילה רומאית. חדר המגורים, שאותו ציירה אלמה-טדמה שהיא כנערה, הוצג בשנת 1893 בתערוכה הקולומביאנית בשיקגו. בנוסף, בשנת 1885 ציירה אלמה-טדמה את 'חדר הזהב', שייצג גם את פנים הבית המשפחתי.

אלמה-טדמה הציגה את עבודותיה באנגליה במשך כארבעים שנה. היא הציגה חמש עשרה יצירות באקדמיה המלכותית בין 1885 ל -1928, כולל "חדר הזהב", "העלמה טסה גוסה", "עמק הערפל", אף על פי שהתגוררה בלונדון, הציגה עבודות גם בארצות אחרות. בשנת 1889 היא זכתה במדליה בתערוכה בפריז. בנוסף, אנה, אביה לורנס ואמה החורגת לורה כולם הציגו וזכו בפרסים בתערוכה הקולומביאנית העולמית בשיקגו בשנת 1893.

עבודותיה של אנה אלמה-טדמה ממשיכות להיות מוצגות בהווה. לדוגמה, עבודותיה נכללו בתערוכה של מוזיאון ויקטוריה ואלברט באפריל 2011, "פולחן היופי: התנועה האסתטית 1860–1900" בלונדון.

## חיים אישיים
ממוזער|אנה אלמה-טדמה, הכנסייה באיטון, 1886
אלמה-טדמה הייתה מחויבת לתנועה זכות הבחירות של הנשים משנת 1897. אנה אלמה-טדמה ואחותה לא התחתנו.

הן היו עניות ולא הייתה להן קריירה מצליחה בשנותיהן המאוחרות.

## קישורים חיצוניים

## הערות שוליים

קטגוריה:ציירות בריטיות
קטגוריה:התערוכה העולמית של שיקגו (1893): אישים
קטגוריה:בריטיות שנולדו ב-1867
קטגוריה:בריטיות שנפטרו ב-1943
קטגוריה:בריטים שנפטרו ב-1943
הקבינט של ארצות הברית בממשל רונלד רייגן

**הקבינט של ארצות הברית בממשל רונלד רייגן** כיהן במשך שתי תקופות כהונה נשיאותיות, ממועד השבעת הנשיא רייגן ב-20 בינואר 1981 ועד לסיום כהונתו השנייה ב-20 בינואר 1989.

## הרכב הקבינט
הנשיא רייגן הוציא מהקבינט את היועץ לביטחון לאומי, שכיהן בו בימי ממשלו של הנשיא הקודם קרטר (1977–1981)

בסך הכל כלל הקבינט 21 בעלי תפקידים וכיהנו בו 44 גברים וחמש נשים. שניים מהם - סגן הנשיא ג'ורג' הרברט ווקר בוש ומזכיר השיכון והפיתוח העירוני סמואל פירס - כיהנו בו במשך כל תקופת נשיאותו של רייגן.

## הקבינט
### מזכירי מחלקות הממשל
* מזכיר המדינה: אלכסנדר הייג (1981–1982), ג'ורג' שולץ (1982–1989)
* מזכיר האוצר: דונלד ריגן (1981–1985), ג'יימס בייקר (1985–1988), ניקולס בריידי (1988–1989)
* מזכיר ההגנה: קספר ויינברגר (1981–1987), פרנק קרלוצ'י (1987–1989)
* התובע הכללי: ויליאם פרנץ' סמית' (1981–1985), אדווין מיס (1985–1988), דיק ת'ורנברג (1988–1989)
* מזכיר הפנים: ג'יימס ואט (1981–1983), ויליאם פ. קלארק (1983–1985), דונלד הודל (1985–1989)
* מזכיר החקלאות: ג'ון בלוק (1981–1986), ריצ'רד לינג (1986–1989)
* מזכיר המסחר: הווארד בולדרייג' (1981–1987), ויליאם וריטי (1987–1989)
* מזכיר העבודה: ריימונד דונובן (1981–1985), ביל ברוק (1985–1987), אן מקלפלין קורולוגוס (1987–1989)
* מזכיר הבריאות ושירותי האנוש: ריצ'רד שוויקר (1981–1983), מרגרט הקלר (1983–1985), אוטיס בוון (1985–1989)
* מזכיר השיכון והפיתוח העירוני: סמואל פירס (1981–1989)
* מזכיר התחבורה: דרו לואיס (1981–1983), אליזבת דול (1983–1987), ג'יימס ברנלי (1987–1989)
* מזכיר האנרגיה: ג'יימס אדוארדס (1981–1983), דונלד הודל (1983–1985), ג'ון ס. הרינגטון (1985–1989)
* מזכיר החינוך: טרל בל (1981–1985), ויליאם בנט (1985–1988), לאורו קוואזוס (1988–1989)

### בעלי תפקידים ברמת הקבינט
* סגן הנשיא: ג'ורג' הרברט ווקר בוש (1981–1989)
* ראש מטה הבית הלבן: ג'יימס בייקר (1981–1985), דונלד ריגן (1985–1987), הווארד בייקר (1987–1988), קנת דוברשטיין (1988–1989)
* מנהל משרד הניהול והתקציב: דייוויד סטוקמן (1981–1985), ג'יימס מילר (1985–1988), ג'וזף רייט (1988–1989)
* מנהל הסוכנות להגנת הסביבה: אן גורסץ' (1981–1983), ויליאם רוקלשאוס (1983–1985), לי תומאס (1985–1989)
* מנהל סוכנות הביון המרכזית: ויליאם קייסי (1981–1987), ויליאם ובסטר (1987–1989)
* שגריר ארצות הברית באומות המאוחדות: ג'ין קירקפטריק (1981–1985), ורנון וולטרס (1985–1989)
* נציב הסחר: ביל ברוק (1981–1985), קלייטון יוטר (1985–1989)
* יושב ראש מועצת היועצים הכלכליים של ארצות הברית: מאריי ויידנבאום (1981–1982), מרטין פלדסטיין (1982–1984), בריל ספרינקל (1985–1989)

## קישורים חיצוניים

* 

## הערות שוליים

*
רייגן
מי יתן ראשי מים

**מי יתן ראשי מים** היא קינה שנכתבה על חורבן קהילות שו"ם בגזירות תתנ"ו, שאירעו במסגרת מסע הצלב הראשון. מחבר הקינה הוא קלונימוס בן יהודה.

קינה זו נאמרת כחלק מקינות תשעה באב לפי כל מנהגי אשכנז.

## תוכן הקינה
הקינה פותחת במילים "מי יתן ראשי מים ועיני מקור נוזלי" בהתבסס על קינתו של ירמיהו ובמשחק מלים עם שם נהר הריין ולורליי, נערת הסירנה הבוכה על הסלע בברך הנהר שבין מגנצא וקולון. הקינה מורכבת ממספר קטעים שכל אחד מהם מסתיים ברפרן "על בית ישראל ועל עם יי כי נפלו בחרב" (על פי ).

בתחילה מופיעה קינה כללית על החללים ועל ספרי התורה ושאר ספרי הקודש הקרועים. בהמשך מופיעים תיאורים מעין היסטוריים על מעשי הטבח בקהילות:
* בני קהילת אשפירה או "שפירא" לפי חלק מכתבי היד, שנהרגו בשבת, ח' באייר ד'תתנ"ו, 9 במאי 1096. ייתכן לפרש שעשרה "כוהנים ועלמים", כלומר זקנים ותלמידיהם, התאבדו. 
* בני קהילת וורמייזא שנהרגו שבועיים אחר כך, בכ"ג באייר 24 במאי, ונוספים כעבור עוד שבוע, בראש חודש סיוון 31 במאי. 
* ולבסוף קינה על קהילת מגנצא שנחרבה בג' בסיוון, 2 ביוני 1096, ביום "מתן דת" – תחילת שלושת ימי הגבלה, כנראה עם בני ישיבה ובראשם הרב.

בבתים האחרונים בקינה, משווה הפייטן את חורבן הקהילות לחורבן בית המקדש ומביע את תפילתו לגאולה.

ייתכן שבשיר רמוזים מקומות נוספים בסביבה (קולוניה היא קלן, בון, קובלנץ ועוד), וכן שמות של אישים שהיו ממנהיגי הקהילות.

## נוסח הקינה
לקינה נוספו קטעים על ידי מחברים מאוחרים יותר, המתארים גזירות שאירעו בשנים הבאות: רבי יואל הלוי מבונא (אביו של ראבי"ה) חיבר תוספת המתארת את גזירת קולוניה במסע הצלב השני בשנת ד'תתק"ז. ומחבר אחר חיבר קינה על גזירות פרנקפורט בי"ג בסיוון ה'א' (1241). קטעים אלה מופיעים בכמה מקורות והתקבלו לאוסף הקינות במנהג אשכנז המערבי, אך לא במנהג אשכנז המזרחי. מאידך, הקטעים על וורמייזא ומגנצא חסרים בכמה כתבי יד וייתכן שגם הן תוספות של פייטן אחר.
## קישורים חיצוניים

## הערות שוליים

קטגוריה:קינות לתשעה באב
קטגוריה:מסע הצלב הראשון
אוניברסיטת צ'ילה

**אוניברסיטת צ'ילה** (בספרדית: **Universidad de Chile**) היא אוניברסיטה ציבורית הממוקמת בסנטיאגו דה צ'ילה שבצ'ילה אשר נוסדה בנובמבר 1842. האוניברסיטה נחשבת לאחד המוסדות האקדמיים הבולטים באמריקה הלטינית. חמשת הקמפוסים שלה כוללים יותר מ־3.1 קמ"ר של בנייני מחקר, מרכזי בריאות, מוזיאונים, תיאטראות, מצפה כוכבים ותשתיות ספורט. במוסד למעלה מ־40,000 סטודנטים, הלומדים בלמעלה מ־69 תוכניות שונות לתואר ראשון, 116 תוכניות לתואר שני, ו־36 תוכניות לדוקטורט. כיום האוניברסיטה ישנן 19 פקולטות. אוניברסיטת צ'ילה חברה בהתאגדות אוניברסיטאות האוקיינוס השקט.

מבין בוגריה הידועים של האוניברסיטה ניתן למנות רבים מנשיאי צ'ילה וחתני פרס נובל גבריאלה מיסטרל ופבלו נרודה. מבין הפרופסורים הידועים שלימדו באוניברסיטה ניתן למנות את תומאס ברתל, קלאודיו נאראנחו, דומינגו פאוסטינו סרמיינטו ואיגנסיו מטה בלנקו.

## היסטוריה
בשנת 1841 הגה שר החינוך הצ'יליאני מנואל מונט (שנבחר לאחר מכן לנשיא צ'ילה) רעיון להקים תאגיד אקדמי למען "קידום ופיתוח מדעים ומדעי הרוח". הרעיון קרם עור וגידים והחוק להקמת האוניברסיטה התקבל ב־19 בנובמבר 1842. האוניברסיטה נפתחה רשמית ב־17 בספטמבר 1843. בתקופה זו, האוניברסיטה כללה חמש פקולטות: מדעי הרוח והפילוסופיה, מדעי הפיזיקה והמתמטיקה, משפטים ומדעי המדינה, רפואה ותאולוגיה. בשנת 1887 החלו ללמוד במוסד גם נשים, ובכך הפכה להיות האוניברסיטה הראשונה בצ'ילה המקבלת לשורותיה נשים והראשונה לקבל אותן לסגל האקדמי.

עד שנת 1931 מספר הפקולטות עלה לשש: מדעי הפילוסופיה והחינוך, מדעי המשפט והחברה, ביולוגיה ומדעי הרפואה, מדעי הפיזיקה והמתמטיקה, אגרונומיה, וטרינריה ואמנויות. המוסד תרם גם להיווצרות האליטות האינטלקטואליות ומנהיגיה של המדינה. מרבית נשיאי צ'ילה למדו במוסד, כמו גם אישים בולטים בפוליטיקה, העסקים והתרבות.

בשנת 1973, לאחר ההפיכה הצבאית והתחלת השלטון של אוגוסטו פינושה, האוניברסיטה הוכפפה למשטר הצבאי. השינוי המשמעותי השני הגיע ב־3 בינואר 1981, כאשר צו נוסף הורה לשנות את מבנה האוניברסיטה על מנת לרסן את העולם האקדמי שלכאורה התנגד למשטר הצבאי.

## דירוגים בין־לאומיים
* דירוג שנגחאי - מקום 401–500 (2022)
* Times Higher Education: מקום 1001–1200 (2023)
* דירוג QS לאוניברסיטאות: מקום 159= (2024)

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:צ'ילה: מבנים
קטגוריה:סנטיאגו דה צ'ילה: מבנים
צ'ילה
צ'ילה
The Album (אלבום של בלאקפינק)

***The Album*** (בעברית: "**האלבום**") הוא אלבום הבכורה בשפה הקוריאנית של להקת בנות הקיי-פופ הדרום קוריאנית בלאקפינק. האלבום יצא לאור ב-2 באוקטובר 2020, על ידי חברות התקליטים אינטרסקופ ו-YG אנטרטיינמנט. מתוך האלבום יצאו שלושה סינגלים: "How You Like That", "Ice Cream" ו-"Lovesick Girls".

## רקע והפקה
ב-4 במאי 2020, הודיעה הלהקה כי סיימה להקליט את אלבומה החדש, תוך שהחלה לעבוד על צילומים לקליפ חדש. ב-18 במאי, חשפה חברת התקליטים הקוריאנית YG אנטרטיינמנט כי הוקלטו למעלה מעשרה שירים באורך מלא עבור האלבום העתידי. ב-10 ביוני, פרסמה חברת התקליטים YG אנטרטיינמנט תמונת פרומו של הסינגל "How You Like That", תוך שהצהירה כי הוא והקליפ שלו עתידים לצאת לאור ב-26 ביוני באותה השנה.

ב-13 ביוני, YG אנטרטיינמנט פרסמה כי הלהקה תעלה ליוטיוב במהלך שנת 2020 פרקים שונים שיעסקו בחיים של כל חברות הלהקה. בכל פרק ניתן לראות את חברות הלהקה בשגרה היומית שלהן, תוך שניתן לראות כיצד עבדו יחד על הקליפ של "How You Like That" ועל האלבום עצמו. ב-15 ביוני פרסמה YG אנטרטיינמנט פוסטרים של קידומי מכירות של כל אחת מחברות הלהקה. למחרת, נחשפו סצנות שונות מתוך הקליפ של הסינגל הראשון מתוך האלבום. סצנות אחרות פורסמו ב-17 ביוני, לצד כרזות שונות של חברות הלהקה. סרטונים עם הקונספט של הקליפ הכוללים את חברות הלהקה רוזה, ג'ני, ליסה וג'יסו הופצו ב-18 וב-19 ביוני. תמונות קונספט נוספות נחשפו ב-20 ביוני. הטיזר האחרון והרשמי של הקליפ הופץ יום לאחר מכן. העטיפה הרשמית של הסינגל נחשפה ב-22 ביוני. ב-24 ביוני פורסם טיזר נוסף.

ב-23 ביולי, פרסמה חברת התקליטים YG אנטרטיינמנט פוסטר לסינגל השני "Ice Ceam", בו תתארח הזמרת-יוצרת האמריקאית סלינה גומז. ב-28 ביולי באותה השנה, הוכרז על האלבום הזה באופן רשמי, תוך שפורסם כי תאריך צאתו יהיה ב-2 באוקטובר 2020.

ב-4 בספטמבר, הודיעה חברת התקליטים YG אנטרטיינמנט כי האלבום הוזמן מראש מעל כ-800,000 הזמנות תוך 6 ימים בלבד.

## סינגלים
* "How You Like That" - יצא לאור ב-26 ביוני 2020, כסינגל הראשון והפותח מתוך האלבום. כבר שיצא, הצליח השיר לשבור שיאי השמעות במדינות שונות, כולל בקוריאה הדרומית. בתוך דקות, נחת השיר במקום הראשון ברשימת השירים המושמעים ביותר במדינה. בנוסף לכך, הצליח השיר לכבוש 64 פסגות מצעדי אייטונס של מדינות שונות ובכך שברה הלהקה את השיא של עצמה ל-"שיר של להקת בנות שכבש הכי הרבה פסגות אייטונס" בסוף יולי 2020, פורסם כי הקליפ הוא הקליפ הנצפה ביותר של להקה או הרכב מוזיקלי שיצא ב-2020, תוך שהוא נכלל ברשימת חמשת הקליפים הנצפים ביותר בשנת 2020. הקליפ הוא הקליפ הנצפה ביותר שהוציאה אישה בשנת 2020 והוא אחד מהקליפים הנצפים ביותר בכל הזמנים שיצאו על ידי להקת בנות.
* "Ice Cream" - יצא לאור ב-28 באוגוסט 2020, כסינגל השני מן האלבום. בשיר מתאחרת הזמרת-יוצרת האמריקאית סלינה גומז.
* "Lovesick Girls" - יצא לאור ב-2 באוקטובר 2020, כסינגל השלישי מתוך האלבום.

## רשימת רצועות

## מיקומי שיא ותארים

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומי בלאקפינק
קטגוריה:אלבומים באנגלית
קטגוריה:אלבומים בקוריאנית
קטגוריה:אלבומים שהגיעו למקום הראשון בניו זילנד
קטגוריה:אלבומי זהב בצרפת
קטגוריה:אלבומי חברת אינטרסקופ רקורדס
קטגוריה:אלבומי חברת YG אנטרטיינמנט
MAZ-504

**MAZ-504** (ברוסית: **МАЗ-504**) הם מספר דגמים של משאיות כבדות, כולל משאיות סמי-טריילר אשר יוצרו על ידי יצרנית כלי הרכב הכבדים **"Minsk Automobile Plant"**  (ברוסית: **Мінскі аўтамабільны завод**) בין השנים 1970–1965.

בין השנים 1977 - 1970 יוצר דגם **MAZ-504A**.

## "MAZ-504"
* בדגמי סמי-טריילר 2 תצורות של "גורר" : קבינה קונבנציונלית, קבינה כפולה
* מנוע קדמי.
* מנוע דיזל.
* סוג הנעה: הנעה אחורית.

## דגמים
* "MAZ-504"
* "MAZ-504A"
* "MAZ-504B" - גרסה לגרירת נגררים
* "MAZ-504S" - גרסה לעבודה בתנאי מזג אוויר קיצוניים
* "MAZ-504G" - גרסה לגרירת נגררים
* "MAZ-504V" - גרסה ארוכה ומסיבית

## גלריה

קובץ: MAZ 504V.jpg | דגם "MAZ-504"
קובץ:MAZ-504.jpg  | דגם "MAZ-504"
קובץ:MAZ truck in Leninobod, Tajikistan.jpg | דגם "MAZ-504"
קובץ:Tar Truck broke down (3968060503).jpg | דגם "MAZ-504" מכלית (משאית)
קובץ:Békéscsaba, építkezés a Tolnai utca és Kisszik utca sarkán. - Fortepan 84860.jpg | דגם "MAZ-504A"
קובץ:Békéscsaba, építkezés a Tolnai utca és Kisszik utca sarkán. - Fortepan 84860 (cropped).jpg | דגם "MAZ-504A"


## ראו גם
* MAZ-525
* MAZ-530
* MAZ-541

## קישורים חיצוניים

* 
* 
* 
* 

## הערות שוליים

קטגוריה:כלי רכב 6 גלגלים ויותר
קטגוריה:כלי רכב סובייטיים
קטגוריה:משאיות
קטגוריה:משאית מכלית
קטגוריה:כלי רכב שהושקו ב-1965
יעקב וקסלר (כומר)

**יעקב וקסלר** (**Jakub Weksler**; בשמו הנוצרי **רומואלד ושקינל**, **Romuald Waszkinel**; נולד ב-28 בפברואר 1943 בשווינציאן) הוא כומר קתולי פולני ממוצא יהודי.

## חייו
וקסלר נולד בגטו שווינציאן, בנם השני של יעקב ובתיה וקסלר. מספר ימים לפני גירוש יהודי הגטו להשמדה באפריל 1943, מסרה אותו אמו לזוג פולני קתולי, פיוטר ואמיליה ושקינל. לאחר מספר ימים נרצחה בתיה עם הבן השני, שמואל. האב נרצח ככל הנראה בחורף 1944–1945, בצעדת מוות משטוטהוף.

יעקב הוטבל לנצרות והוענק לו השם רומואלד. ב-1945 עברה המשפחה לפאסלק  שבצפון פולין. שם חווה התעללויות והשפלה בבית הספר עקב מראהו ה"לא ארי", אך הוריו המאמצים התעקשו שהוא בנם הביולוגי. הוא גודל באוריינטציה דתית. הוא החל ללמוד לימודי כמורה בסמינר קתולי לכמרים באולשטין. בשנת 1966 הוסמך לכמורה ובשנת 1968 החל ללמוד פילוסופיה באוניברסיטה הקתולית של לובלין. באוניברסיטה זו הרצה במכון לפילוסופיה תאורטית. הוא עסק בעיקר בפילוסופיה אנתרופולוגית  (הנקראת לפעמים אנתרופולוגיה פילוסופית), במטפיזיקה ובפילוסופיה צרפתית. הוא חבר באגודה הפולנית לפילוסופיה.

ב-1978 סיפרה לו אמו על מוצאו האמיתי. עקב כך צירף לשמו את שם אביו שנרצח בשואה. בשנת 1995 הוכרו פיוטר ואמיליה ושקינל כחסידי אומות העולם על ידי יד ושם. בשנת 2007 היה מייסד שותף של האגודה הפולנית של בני ברית.

בשנת 2008 פרש מעבודתו בפרישה מוקדמת ולאחר שנה עבר לישראל, התיישב ב והחל ללמוד עברית. החלטתו לעבור לגור בישראל העמידה במבחן את חוק השבות. בשנת 2014 קיבל אזרחות ישראלית.

## ספרות
* איש קשה עורף - מסעו של רֹומּואַלד יעקב וקסלר־וַשקינֶל, ספר על קורותיו, דף הספר באתר יד ושם


* Romuald Jakub Weksler-Waszkinel: Zgłębiając tajemnicę Kościoła (Das Geheimnis der Kirche ergründend). WAM, Krakau 2003, .
* Katarzyna Wiśniewska: Z motyką na antysemityzm (Mit der Hacke gegen den Antisemitismus). In: Gazeta Wyborcza, Warschau, 10.–11. Oktober 2009, S. 27.
* Renee Ghert-Zand: When the Law of Return does not apply to a Holocaust survivor (Wenn das Rückkehrgesetz nicht für einen Holocaust-Überlebenden gilt). In: The Times of Israel, Jerusalem, 16. Oktober 2014.


## סרטים

* Andrzej Klamt, Peter Hartl: In fremder Haut. D/F 2009, 52 Min. Erstausstrahlung bei arte, mehr Informationen bei www.halbtotalfilm.de

* "קרוע", סרטה של רונית קרצנר.

## קישורים חיצוניים
* קורות חיים באתר איגוד יוצאי וילנה והסביבה בישראל
* 

## הערות שוליים

קטגוריה:פילוסופים פולנים
קטגוריה:יהודים ליטאים
קטגוריה:כמרים פולנים
קטגוריה:פולנים שנולדו ב-1943
קארן בס

**קארן בס** (באנגלית: **Karen Bass**; נולדה ב-3 באוקטובר 1953) היא פוליטיקאית אפרו-אמריקאית, חברת המפלגה הדמוקרטית, המכהנת כראשת העיר ה-43 של לוס אנג'לס, מאז דצמבר 2022. היא האישה הראשונה שנבחרה לכהן בתפקיד. לפני כן כיהנה כנציגת המחוז מחוז הקונגרס ה-37 של קליפורניה בבית הנבחרים של ארצות הברית.

## ביוגרפיה
בס נולדה וגדלה בלוס אנג'לס. היא בוגרת אוניברסיטת המדינה של קליפורניה בדומינגז הילס ותוכנית עוזרי רופא באוניברסיטת דרום קליפורניה. היא עבדה במרפאה מקומית בלוס אנג'לס, והחל מ-1990 הייתה פעילה קהילתית.

ב-2004 נבחרה לכהן באספה הלאומית של קליפורניה. במאי 2008 נבחרה ליושבת ראש האספה הלאומית, ובכך הייתה לאפרו-אמריקאית הראשונה המכהנת כיושבת ראש אחד מבתי המחוקקים של מדינות ארצות הברית.

בנובמבר 2010 נבחרה לנציגת המחוז ה-33 של קליפורניה בבית הנבחרים של ארצות הברית. בבחירות הבאות נבחרה לנציגת המחוז ה-37 ומאז נבחרה ברציפות לכהונות נוספות.

בשלהי ספטמבר 2021 הכריזה בס על כוונתה להתמודד לתפקיד ראש עיריית לוס אנג'לס, וכפועל יוצא על פרישתה מבית הנבחרים האמריקאי עם התפזרות הקונגרס ה-117 של ארצות הברית בראשית ינואר 2023. בבחירות שהתקיימו ב-8 בנובמבר 2022 נבחרה עם מעל 43% מהקולות, הושבעה לתפקיד ב-11 בדצמבר 2022 על ידי סגנית נשיא ארצות הברית קמלה האריס, ונכנסה לתפקיד יום למחרת. היא האישה הראשונה שנבחרה לכהן בתפקיד.

## חיים אישיים
בין השנים 1980–1986 הייתה נשואה לחסוס. במהלך שנות הנישואים אימצה את ארבעת ילדיו כילדיה וב- 1983 לזוג נולדה בת משותפת, אמיליה.

ב-2006 נהרגה אמיליה, ביחד עם בעלה, בתאונת דרכים ליד שדה התעופה של לוס אנג'לס.

## קישורים חיצוניים

* 

* קרן בס באתר בית הנבחרים
* 

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי בית המחוקקים המדינתי של קליפורניה
קטגוריה:חברי הקונגרס ה-113 של ארצות הברית
קטגוריה:אפרו-אמריקאיות חברות בית הנבחרים של ארצות הברית
קטגוריה:אפרו-אמריקאים חברי בית הנבחרים של ארצות הברית
קטגוריה:בוגרי אוניברסיטת המדינה של קליפורניה בדומינגז הילס
קטגוריה:ראשי עיריית לוס אנג'לס
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
אוניברסיטת בוקוני

**אוניברסיטת בוקוני** (באיטלקית: **Università Commerciale Luigi Bocconi**) היא אוניברסיטה פרטית, הממוקמת במילאנו שבאיטליה, אשר הוקמה ב-10 בנובמבר 1902. האוניברסיטה מתמקדת בתחומי כלכלה, משפטים, ניהול, מדעי המדינה ומינהל ציבורי. בתחומים אלו האוניברסיטה נחשבת לאחת הטובות באיטליה ובאירופה בכלל. במוסד לומדים כ-14,000 סטודנטים. במסגרת האוניברסיטה לומדים גם כ-20 מרכזי מחקר. האוניברסיטה חברה בפורום מנהיגי האוניברסיטאות העולמי.
אוניברסיטת בוקוני נחשבת לאחת האוניברסיטאות היוקרתיות ביותר בעולם והיא ממוקמת במרכז ההיסטורי של מילאנו בויאלה בליני.
מבין בוגריה הידועים של אוניברסיטת בוקוני ניתן למנות את לואיג'י זינגלס, מריו מונטי ולואיג'י אינאודי.

## קישורים חיצוניים

* 

## הערות שוליים

*
קטגוריה:מילאנו: מבנים
בוקוני
בוקוני
הצעיף הצבעוני (סרט, 1934)

**הצעיף הצבעוני** (באנגלית: **The Paited Veil**) הוא סרט דרמה אמריקאי משנת 1934 עם גרטה גרבו והרברט מרשל בתפקידים הראשיים.

התסריט מבוסס בחלקו על הרומן "הצעיף הצבעוני" של סומרסט מוהם משנת 1925.

הסרט "החטא השביעי" (The Seventh Sin) משנת 1957 בכיכובם של אלינור פארקר וביל טראברס, מבוסס על אותו רומן.

ב-2006 הופק רימייק בשם זה בכיכובם של נעמי ווטס ואדוארד נורטון.

## תקציר העלילה
קתרין קורבר (גרטה גרבו) חוגגת עם משפחתה את חתונתה של אחותה אולגה (ססיליה פרקר). אביה (ז'אן הרשולט) הוא פרופסור לרפואה והוא מזמין את תלמידו דוקטור וולטר פיין (הרברט מרשל). קתרין נמצאת בלחץ משפחתי משום שגם אחותה והוריה לוחצים עליה להתחתן. כאשר וולטר מציע לה נישואים ונסיעת עבודה להונג קונג היא מסכימה להצעתו אך לא מתוך אהבה.

וולטר עובד בהונג קונג בשירות ממשלת בריטניה במחקר למניעת מחלת הכולרה המתפרצת בסין. הוא שקוע כל הזמן בעבודתו במעבדה בעוד קתרין משתעממת. וולטר מפגיש אותה עם אנשי שגרירות בריטניה והיא צדה את עיניו של ג'ק טאונסנד (ג'ורג' ברנט), נספח תרבות בשגרירות שמתחיל לחזר אחריה אף על פי שהוא נשוי. ג'ק יודע איך לחזר אחרי נשים בניגוד לוולטר הקר והמנוכר. הוא לוקח את קתרין לאתרי תיירות וכן לחגיגת הדרקון. היא נלהבת ומתמסרת לו.

כאשר חוזר וולטר יום אחד מוקדם הוא מוצא את דלת חדר השינה נעולה ואת כובעו של ג'ק טאונסנד, הוא מבין מיד. הוא מטיח דברים קשים בקתרין על בגידתה והיא מתוודה שהתאהבה בג'ק ומסכימה להתגרש. וולטר אומר לה שהיא תקבל ממנו גט רק לאחר שג'ק יחתום שברצונו להתגרש מאשתו ולהתחתן איתה. כאשר היא מגיעה לשגרירות ואומרת זאת לג'ק הוא מסרב להיענות לבקשה ולהתגרש כי זה יפגע בקריירה הדיפלומטית שלו.

קתרין חוזרת באין ברירה לוולטר. הוא מקבל בקשה להגיע לכפר מרוחק בסין בו פרצה מגפת כולרה. הוא מסכים לכך בעיקר כעונש לקתרין שבגדה בו. לאחר מסע מפרך הם מגיעים למקום. וולטר מתרכז בתוכניות להדברת המחלה על ידי מפעל הטיית הנהר ושריפת מחסני משי נגועים. הוא עושה זאת בעזרת הגנרל יו (וורנר אולנד). קתרין ממשיכה להיות משועממת ומדוכאת וגם השכן שלהם וודינגטון (פורסטר הארווי) לא עוזר בהפגת התחושה.

עם הזמן מתחילה קתרין להעריך את עבודת בעלה. וולטר רואה את סבלה ומציע לה לשוב להונג קונג אך היא מסרבת ומתנדבת ללא ידיעתו להיות אחות בבית יתומים של מנזר. ג'ק מגיע למקום ומבקש ממנה לחדש את אהבתם אך היא מסרבת ואומרת שכעת היא מעריכה את עבודת בעלה.

בגלל הוראותיו של וולטר לשרוף את מחסני המשי מתחוללות מהומות. הוא נדקר בחזה ומאושפז. קתרין מבקרת אותו ומתוודה בפניו כי כעת היא אוהבת אותו.

## צוות השחקנים

## קישורים חיצוניים

* גרטה גרבו וג'ורג' ברנט בחגיגת הדרקון ב"הצעיף הצבעוני", באתר יוטיוב
* הצעיף הצבעוני, באתר TCM

קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטים רומנטיים
קטגוריה:סרטי גרטה גרבו
קטגוריה:סרטים על רפואה
קטגוריה:סרטים אמריקאיים משנת 1934
הקבינט של ארצות הברית בממשל אברהם לינקולן

[300px|ממוזער|שמאל|לינקולן וחברי הקבינט במעמד חתימת [הצהרת האמנציפציה, 1863 (ציור של פרנסיס ביקנל קרפנטר )]]
**הקבינט של ארצות הברית בממשל אברהם לינקולן** כיהן במשך מעט יותר מתקופת כהונה נשיאותית אחת, ממועד השבעת הנשיא לינקולן ב-4 במרץ 1861 ועד למותו ב-15 באפריל 1865 בעקבות ההתנקשות בחייו.

## הרכב הקבינט
הקבינט כלל שבעה בעלי תפקידים וכיהנו בו 13 אישים, כולם גברים. שניים מהם - מזכיר המדינה ומזכיר הצי - כיהנו בו במשך כל תקופת נשיאותו של לינקולן.

## הקבינט
* מזכיר המדינה: ויליאם סיוארד (1861–1865)
* מזכיר האוצר: סלמון צ'ייס (1861–1864), ויליאם פיט פסנדן (1864–1865), יו מקולוק (1865)
* מזכיר המלחמה: סיימון קמרון (1861–1862), אדווין סטנטון (1862–1865)
* התובע הכללי: אדוארד בייטס (1861–1864), ג'יימס ספיד (1864–1865)
* המנהל הכללי של הדואר: מונטגומרי בלייר (1861–1864), ויליאם דניסון (1864–1865)
* מזכיר הצי: גדעון ולס (1861–1865)
* מזכיר הפנים: קיילב סמית' (1861–1862), ג'ון אשר (1863–1865)

## לקריאה נוספת

* Doris Kearns Goodwin, **Team of Rivals**, Simon & Schuster, 2005


## קישורים חיצוניים

* 

*
לינקולן
יחסי אוסטרליה–פרו

**יחסי אוסטרליה–פרו** הם יחסי החוץ בין הקהילייה של אוסטרליה והרפובליקה של פרו.

## סקירה כללית
אוסטרליה ופרו כוננו את היחסים הדיפלומטיים ביניהם ב-1 במרץ 1963. שתי המדינות חברות ב-APEC ובאו"ם. שגרירות אוסטרליה הייתה פעילה בפרו עד 1986, ונפתחה מחדש בשנת 2010.

אוסטרליה מייצגת 0.4% מההגירה הבינלאומית של פרואנים לשנת 2013. באוסטרליה חיים 8,840 פרואנים לפי המפקד האוסטרלי משנת 2011.

ב-12 בפברואר 2018 נחתם הסכם הסחר החופשי בין פרו לאוסטרליה. ב-12 בפברואר 2019 אישרה פרו את הסכם הסחר החופשי.

## נציגויות דיפלומטיות
* אוסטרליה מחזיקה בפרו שגרירות בלימה.
* פרו מחזיקה באוסטרליה שגרירות בקנברה ו-4 קונסוליות בבריסביין, מלבורן, פרת' וסידני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מקס רוז

**מקס רוז** (באנגלית: **Max Rose**; נולד ב-28 בנובמבר 1986) הוא פוליטיקאי יהודי-אמריקאי, חבר המפלגה הדמוקרטית שכיהן כנציג המחוז ה-11 של מדינת ניו יורק בבית הנבחרים של ארצות הברית בשנים 2021-2019. רוז הוא קצין בצבא ארצות הברית, שנפצע במהלך שירותו הצבאי במלחמת אפגניסטן.

## ביוגרפיה
רוז נולד בברוקלין בן למשפחה יהודייה. ב-2008 סיים תואר ראשון בהיסטוריה באוניברסיטת וסליאן במהלך לימודיו היה מתמחה בלשכתו של ראש עיריית ניוארק קורי בוקר. ב-2009 סיים תואר שני בפילוסופיה ומדיניות ציבורית מבית הספר לכלכלה של לונדון.

ב-2010 התגייס רוז לצבא ארצות הברית הוא שירת כקצין בדיוויזיית השריון הראשונה, במהלך הלחימה באפגניסטן נפצע ממטען צד. הוא עוטר בלב הארגמן ובכוכב הארד. הוא סיים הכשרה בבית הספר של הריינג'רס ומשרת כמפקד פלוגה בגדוד של המשמר הלאומי של ניו יורק.

לאחר שחרורו מהשירות הסדיר שירת במטה התובע המחוזי של ברוקלין וכמנהל במרפאות "Brightpoint Health".

בבחירות 2018 נבחר רוז כחבר המפלגה הדמוקרטית לנציג מחוז הקונגרס ה-11 של מדינת ניו יורק בבית הנבחרים של ארצות הברית. הוא גבר על חבר הקונגרס המכהן מטעם המפלגה הרפובליקנית דן דונובן ברוב של 53%. לאחר הפסדו בבחירות 2020, מונה רוז על ידי נשיא ארצות הברית ג'ו ביידן לעוזר לענייני מגפת הקורונה של מזכיר ההגנה של ארצות הברית.

בבחירות 2022 הפסיד שוב בבחירות לניקול מליוטאקיס בבחירות לבית הנבחרים..

רוז מתגורר עם אשתו לי ובנם בסטטן איילנד.

## קישורים חיצוניים

* 

* מקס רוז באתר בית הנבחרים 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:חברי המפלגה הדמוקרטית (ארצות הברית)
קטגוריה:קצינים וחוגרים יהודים בצבא ארצות הברית
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:חברי בית הנבחרים של ארצות הברית ממדינת ניו יורק
קטגוריה:חברי הקונגרס ה-116 של ארצות הברית
קטגוריה:יהודים חברי בית הנבחרים של ארצות הברית
קטגוריה:בוגרי בית הספר לכלכלה של לונדון
קטגוריה:בוגרי אוניברסיטת וסליאן
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:הריינג'רס
קטגוריה:אמריקאים שנולדו ב-1986
אוניברסיטת דרהאם

**אוניברסיטת דרהאם** (באנגלית: **Durham University**) היא אוניברסיטה ציבורית הממוקמת בדרהאם שבממלכה המאוחדת אשר הוקמה בשנת 1832. הייתה זו האוניברסיטה המוכרת הראשונה שנפתחה באנגליה במשך יותר מ-600 שנה לאחר ייסודן של אוניברסיטת אוקספורד ואוניברסיטת קיימברידג'. נכון לשנת 2022/23, למדו באוניברסיטה כ-22,365 סטודנטים.

אוניברסיטת דרהאם חברה בארגונים אקדמאיים רבים, ובהם קבוצת ראסל, איגוד אוניברסיטאות חבר העמים הבריטי (ACU), קבוצת קוימברה (GC) ורשת אוניברסיטאות מטאריקי (MNU). מבין אנשי הסגל של המוסד, נמנים כ-17 חברי האקדמיה הבריטית ו-14 חברי החברה המלכותית. מבין בוגרי האוניברסיטה הידועים ניתן למנות את אליסטר פותרג'יל, הרולד שיפמן, הרולד ג'פרי ומילטון מרגאי.

במתחם האוניברסיטה ישנם כ-63 מבנים שונים, ובהם גם טירת דרהאם. הספרייה הוקמה בשנת 1883, וכיום היא מכילה למעלה מ-1.5 מיליון פריטים מודפסים והיא פרוסה על גבי 5 סניפים ברחבי האוניברסיטה. דורהאם מפעילה מבנה קולגיאלי בדומה לזה של אוניברסיטת אוקספורד ואוניברסיטת קיימברידג', המאורגן במערכת של 17 קולג'ים.

## היסטוריה
בשנת 1832 הוחלט להקים אוניברסיטה אנגלית בנוסף על האוניברסיטאות הוותיקות ב-4 ביולי ההחלטה קיבלה אישור מויליאם הרביעי, מלך הממלכה המאוחדת. האוניברסיטה עצמה נפתחה ב-28 באוקטובר 1833. בשנת 1834 הוקם בית הספר לרפואה. בשנת 1846 החלו גם מגורי הסטודנטים במתחם האוניברסיטה ובשנת 1871 החלו לימודי פיזיקה. במהלך התרחבותה הפכה אוניברסיטת דרהאם גם לאוניברסיטה האנגלית הראשונה שקיימה קשרים עם מוסדות מעבר לים.

## פקולטות
מחלקות ההוראה של האוניברסיטה מחולקות לארבע פקולטות:
* **הפקולטה למדעי החברה ובריאות**
:* המחלקה לאנתרופולוגיה
:* המחלקה לארכאולוגיה
:* הצטיינות משולבת במדעי החברה
:* מרכז דורהאם לפיתוח אקדמי
:* בית ספר לחינוך
:* המחלקה לגאוגרפיה
:* בית הספר לממשל וליחסים בין-לאומיים
:* 
:* המחלקה לסוציולוגיה
:* המחלקה למדעי הספורט והפעילות הגופנית
* **הפקולטה לאמנויות ומדעי הרוח**
:* המחלקה לקלאסיקה והיסטוריה עתיקה
:* החוג ללימודי אנגלית
:* המחלקה להיסטוריה
:* תוכנית לאמנויות ליברליות
:* בית הספר לשפות ותרבויות מודרניות
:* 
:* המחלקה לפילוסופיה
:* המחלקה לתאולוגיה ודת
* **הפקולטה למדעים**
:* תוכנית למדעי הטבע
:* המחלקה למדעי הביולוגיה
:* המחלקה לכימיה
:* המחלקה למדעי המחשב
:* המחלקה למדעי כדור הארץ
:* 
:* המחלקה למדעי המתמטיקה
:* 
:* החוג לפסיכולוגיה
* **הפקולטה למנהל עסקים**
:* המחלקה לחשבונאות
:* המחלקה לכלכלה
:* המחלקה למימון
:* המחלקה לניהול ושיווק

## קולג'ים למגורים

## דירוגים
### דירוגים בין-לאומיים
* דירוג שאנגחאי - מקום 301–400 (2024)
* דירוג Times Higher Education - מקום 174 (2024)
* דירוג QS לאוניברסיטאות - מקום 78 (2024)

### דירוג אזורי - בריטניה
* דירוג שאנגחאי - מקום 26–31 (2024)
* דירוג Times Higher Education - מקום 22 (2024)
* דירוג QS לאוניברסיטאות - מקום 13 (2024)

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:צפון-מזרח אנגליה
דרהאם
דרהאם
דרהאם
דרהאם
יחסי אוסטרליה–פרגוואי

**יחסי אוסטרליה–פרגוואי** הם היחסים הדו-צדדיים בין אוסטרליה לפרגוואי. יחסים דיפלומטיים כוננו בשנת 1974. שתי המדינות חברות בקבוצת קיירנס.

## יחסים דיפלומטיים
אוסטרליה ופרגוואי כוננו יחסים דיפלומטיים בשנת 1974, והשגריר הראשון של אוסטרליה בפרגוואי, ח.א. דאן, הציג את אמנתו ב-6 באוקטובר 1976. קונסוליית פרגוואי במלבורן נחנכה בשנת 2008. בשנת 2011 כוננו יחסים דיפלומטיים וקונסולריים בין אוסטרליה לפרגוואי. בינואר 2011 פתחה אוסטרליה קונסולית כבוד בעיר אסונסיון, כאשר יאן ספרנזה הרשמי, הוא גם מנכ"ל קרן מויסס ברטוני בפרגוואי, בנוסף לתפקידו כקונסול. קונסוליית הכבוד מספקת שירותים קונסולריים מוגבלים לאוסטרלים בפרגוואי. בספטמבר 2011, פרגוואי פתחה שגרירות בקנברה.

## יחסי תרבות
האירוע הבולט ביותר בין אוסטרליה לפרגוואי היה הקמתה של אוסטרליה החדשה התנחלות סוציאליסטית אוטופית בפרגוואי שנוסדה על ידי התנועה האוסטרלית החדשה האוסטרלית. תנועה זו הוקמה על ידי ויליאם ליין. ליין גייס 220 מלחים, אנשי מניות ואיגודים והפליגו מסידני ביולי 1893 לפרגוואי. באותה תקופה ממשלת פרגוואי הייתה להוטה להגירה מאוסטרליה כדי להגביר את אוכלוסיית הצעירים, לבנות מחדש את האוכלוסייה ולחזק את הכלכלה המקומית, והממשלה הציעה לקבוצה שטח גדול של אדמה טובה. המושבה הוקמה רשמית ב-28 בספטמבר 1893 *כקולוניה נואבה אוסטרליה* וחיו בה 238 מבוגרים וילדים.

## יחסי סחר
הסחר הדו-צדדי בין אוסטרליה לפרגוואי קטן, מה שמשתקף בעסקות שמתרחשות לפעמים ולא ביחסים רציפים. בשנים 2013–2014 הסתכם הסחר בסחורות בכ-3.4 מיליון דולר, מתוכם 1.3 מיליון דולר יצוא אוסטרלי, המורכב בעיקר ממוצרי נייר ונייר, ציוד להנדסה אזרחית וכלים למכונות לעיבוד מתכת. היבוא העיקרי של אוסטרליה מפרגוואי (2013–2014) היה זרעי שמן ופירות שמנים. בדצמבר 2009 רכשה P&O Services Maritime אחזקה של 70 אחוז בעסקי Dos Santos Group Bulking Barging, עסק לניווט בנהר שבאסונסיון. המשרד הראשי של P&O נמצא במלבורן והחברה פועלת בחמישה נמלים אוסטרלים. ייתכנו כמה פתחים להשקעה בענף החקלאות ולייצוא מוצרים ושירותים הקשורים לחקלאות ואוסטרליה. תעשיית הכרייה בפרגוואי הייתה עד כה יחסית מפותחת אך התגלית האחרונה של אחד משלושת המרבצים הגדולים בעולם של אילמניט (עפרות טיטניום) עשויה להרחיב מאוד את הכרייה במדינה. חברות אוסטרליות עם אינטרסים קיימים בארגנטינה, ברזיל ואורוגוואי עשויות לגלות כי הקשרים המסחריים ההדוקים שיש למדינות אלה עם פרגוואי עשויים להקל על כניסה לשוק הפרגוואי. בשנת 2011 הוקמה לשכת המסחר הפרגוואית-אוסטרלית. ארגון זה עובד בצמוד לשגרירות אוסטרליה בבואנוס איירס כדי להקל ולעודד סחר והשקעות בין שתי המדינות.

## ביקורים רמי דרג
* אפריל 2013 - משלחת פרלמנטרית אוסטרלית בראשותה של אנה בורק ביקרה בפרגוואי.
* מאי 2014 - פרגוואי יוצגה בכנס אמריקה הלטינית תחת ועידת הכרייה 2014 בסידני על ידי גורם ממשרד המכרות והאנרגיה.

## נציגויות דיפלומטיות
* פרגוואי מחזיקה באוסטרליה שגרירות בקנברה.
* אוסטרליה מיוצגת בפרגוואי באמצעות שגריר שאינו תושב בבואנוס איירס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוניברסיטת ברמינגהאם

**אוניברסיטת ברמינגהאם** (באנגלית: **University of Birmingham**) היא אוניברסיטה ציבורית הממוקמת בברמינגהאם שבממלכה המאוחדת אשר הוקמה ב-1825. נכון ל-2020 לומדים באוניברסיטת ברמינגהאם כ-35,000 סטודנטים.

האוניברסיטה חברה במספר ארגונים בין-לאומיים ובהם אוניברסיטאס 21, איגוד אוניברסיטאות חבר העמים הבריטי וקבוצת ראסל. מבין בוגריה הידועים של האוניברסיטה ניתן למנות 11 חתני פרס נובל וראשי ממשלת בריטניה סטנלי בולדווין ונוויל צ'מברלין.

ספריית האוניברסיטה פרוסה על פני 9 אתרים בקמפוס, ונמצאים בה כמיליוני פריטים.

## היסטוריה
בשנת 1825 הוקם במקום בית ספר לרפואה ובשנת 1875 הוקם במקביל בית ספר למדעים. האוניברסיטה הוקמה במתכונתה הנוכחית בשנת 1900 כאיחוד של שני בתי ספר אלו, תחת חסותה של ויקטוריה, מלכת הממלכה המאוחדת. בשנת 1901 הוקם בית הספר לכלכלה. בשנת 1939 החלו לימודי אמנות ובשנות ה-50 החלו לימודי הנדסת גרעין.

במהלך מלחמת העולם הראשונה הוקם באוניברסיטה בית חולים משמעותי שטיפל ב-125,000 פצועים.

בקמפוס הראשי של האוניברסיטה ניצב מגדל השעון לזכר ג'וזף צ'מברלין, שהוא מגדל השעון הגבוה ביותר בעולם.

## קולג'ים
ב-1 באוגוסט 2008, האוניברסיטה עברה לארגון אקדמי של חמישה 'קולג'ים', המורכבים ממספר רב של 'בתי ספר':
* הקולג' לאמנויות ומשפטים
* הקולג' לרפואה ורפואת שיניים
* הקולג' למדעי החיים והסביבה
* הקולג' להנדסה ומדעי הפיזיקה
* הקולג' למדעי החברה

## דירוגים בין-לאומיים
* דירוג שאנגחאי - 151–200 (2023)
* Times Higher Education - מקום 101 (2024)
* דירוג QS לאוניברסיטאות - 84 (2024)

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
ברמינגהאם
ברמינגהאם
ברמינגהאם
ברמינגהאם
קטגוריה:ברמינגהאם: חינוך
לודנשייד

**לודנשייד** (באנגלית: **Lüdenscheid**; בהגהה גרמנית: **ˈly:dn̩ʃaɪt**) היא עיר במחוז מרקיישר קריי שבצפון נורדריין-וסטפאליה, גרמניה. 

## היסטוריה
בעוד שהתיישבות ראשונה באזור לודנשיד מאושרת במאה ה-9, אזכורו הראשון של המקום ככפר נעשה בשנת 1067 וכעיר בשנת 1268. במאה ה-15 וה-16 הייתה לודנשייד חברה בברית ערי הנזה. מאז 1609 שייכת העיר למרקיזות ברנדנבורג, פרוסיה. בשנת 1815 הפכה לחלק מהפרובינציה החדשה של פרוסיה בוסטפאליה.

## ערים תאומות
* 
* 
* 
* 
* 
* 

## קישורים חיצוניים

* 

קטגוריה:גרמניה: ערים
קטגוריה:נורדריין-וסטפאליה: יישובים
מימי קין

**מימי רושאן סעיד** (באנגלית: **Mimi Roshan Saeed**; נולדה ב-5 באוגוסט 1998) אשר מוכרת בשם הבמה **מימי קין**.

היא שחקנית אנגלייה, אשר ידועה בתפקידיה כסינדי ויליאמס באופרת הסבון של ה-BBC One "איסטאנדרס" וכרובי מת'יוס בסדרה "חינוך מיני" של נטפליקס.

## ביוגרפיה
קין נולדה בשם מימי רושאן סעיד באזור רדברידג' בלונדון ב-5 באוגוסט 1998, בת לאם אנגלייה, אלכסיס קין, ולאב פקיסטני בריטי, חסן סעיד. היא התגוררה בשכונת סאות' וודפורד (אנ') ולמדה בבית הספר היסודי צ'רצ'פילדס. לאחר מכן עברה להרטפורדשייר ולמדה בבית הספר הקתולי "דיוויין סביור" הממוקם בכפר אבוטס לנגלי (אנ'), ולאחר מכן למדה באקדמיה לאמנויות התיאטרון איטליה קונטי (אנ') בשנים 2009–2014.

## קריירה
הקריירה של קין החלה על הבמה, בהופעה המקצועית הראשונה שלה שיחקה בתפקיד ג'ניי בהצגה "Kin" בתיאטרון רויאל קורט החל מ-19 בנובמבר עד 23 בדצמבר 2010. 

בשנת 2013 הופיע קין בסדרת הקומדיה לילדים של ערוץ CBBC "Sadie J" ובסדרה "Our Girl". בין 2013 ל-2015 השתתפה בסדרה "איסטאנדרס". 

בשנת 2016 הופיעה קין בפרק של הסדרה "Casualty" בתור לאנה ווסטמור, ושיחקה את מייגן בסרט הקצר "הבריחה" 

בשנת 2017. לקין היו גם תפקידי דיבוב למשחקי הווידאו "Castlevania: Lords of Shadow" 1 ו-2. 

בשנת 2019 קין גילמה את אדית' טולקין בצעירותה בסרט הדרמה הביוגרפית "טולקין". בהמשך השנה החלה לשחק את רובי מתיוס בסדרה של נטפליקס "חינוך מיני", והופיעה בסרט הפעולה "הגנה צמודה".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:אנגלים ממוצא פקיסטני
קטגוריה:אנגליות שנולדו ב-1998
יחסי איטליה–פקיסטן

**יחסי איטליה–פקיסטן** הם היחסים הדו-צדדיים בין הרפובליקה של איטליה לרפובליקה האיסלאמית של פקיסטן. לשתי המדינות יש יחסים לבביים.

## סקירה כללית
איטליה היא משקיעה פעילה בפקיסטן. איטליה סיפקה לפקיסטן 100 מיליון דולר במסגרת הסכם החלפת החוב לפיתוח איטלקי בפקיסטן לפרויקטים של פיתוח חברתי בתחום הבריאות, החינוך והתברואה בפקיסטן. ממשלת איטליה הסכימה לספק קו אשראי השווה ל-10 מיליארד דולר למשקיעים איטלקים שמוכנים להשקיע בפקיסטן. איטליה תמכה גם במכרז פקיסטן להסכם סחר חופשי בין פקיסטן לאיחוד האירופי.

באיטליה חיים מעל 150,000 פקיסטנים, בעיקר מתגוררים בערים מילאנו וברשה, שרובם הגדול הגיעו ממחוז פנג'אב בפקיסטן. איטליה השתתפה בעיקר בתרומתה המדעית של פקיסטן לעולם, ושתי המדינות הקימו את הוועידה הבינלאומית לאסטרופיזיקה ויחסות בשנת 2011.

איטליה מעדיפה הסכם סחר חופשי עם פקיסטן במסגרת האיחוד האירופי.

## משבר נגיף הקורונה
במרץ 2020 דיווח משרד החוץ האיטלקי שפקיסטן שולחת 500,000 טבליות כלורוקין כדי לעזור לחולים איטלקים הסובלים מנגיף הקורונה.

## נציגויות דיפלומטיות
* פקיסטן מחזיקה באיטליה שגרירות ברומא וקונסוליה כללית במילאנו.
* איטליה מחזיקה בפקיסטן שגרירות באסלאמאבאד, קונסוליה כללית בקראצ'י וקונסוליית כבוד בלאהור.

## הערות שוליים

קטגוריה:ערכים ללא קטגוריות פיזיות - יחסי חוץ
קווין אדוארדס

**קווין דורל אדוארדס** (באנגלית: **Kevin Durell Edwards**; נולד ב-30 באוקטובר 1965) הוא כדורסלן עבר אמריקאי, אשר שיחק בליגת ה-NBA בין השנים 1988–2001. ממוצעיו הכוללים לאורך 11 עונותיו בליגה הם 10.9 נקודות, 2.7 ריבאונדים, 2.7 אסיסטים ו-1.4 חטיפות למשחק.

## קריירת מכללות
אדוארדס נולד בעיר קליבלנד הייטס, אוהיו, ובין השנים 1984–1988 למד ב"מכללה הקהילתית לייקלנד" שבצפון אוהיו ובאוניברסיטת דה פול אשר בשיקגו, אילינוי. בשתי עונותיו בקבוצת הכדורסל של אוניברסיטת דה פול שיתף פעולה עם רוד סטריקלנד ודאלאס קומג'יס, ורשם ממוצעים של 16.3 נקודות, 5.1 ריבאונדים ו-3.5 אסיסטים למשחק.

## קריירת משחק מקצועית
בדראפט ה-NBA 1988 נבחר אדוארדס בבחירה ה-20 על ידי מיאמי היט, לקראת עונת הבכורה של המועדון. לאורך עונתו הראשונה בקבוצה הוליך את קלעיה עם ממוצע של 13.8 נקודות למשחק, ובסיומה נבחר לחמישיית הרוקיז השנייה של העונה, על אף שמיאמי סיימה עם מאזן הניצחונות הנמוך ביותר בליגה; 15–67. ב-4 העונות הבאות נותר אדוארדס אחד השחקנים הבולטים של ההיט, ותרם 11.8 נקודות בממוצע למשחק.

ביולי 1993, לאחר 5 עונות במיאמי, חתם על חוזה בניו ג'רזי נטס. בעונתו הראשונה בניו ג'רזי פתח בכל 82 המשחקים וקלע שיא קריירה של 14.0 נקודות למשחק. לאחר 14 משחקים בעונת , אשר בכולם קלע לפחות 10 נקודות, נפצע אדוארדס ונאלץ להחמיץ את כל המשך אותה עונה. בשתי העונות הבאות שותף ב-66 משחקים בסך הכול, בשל פציעות שונות, ותרם 8.8 נקודות בממוצע למשחק.

בפברואר 1988, לאחר כ-4 עונות וחצי עם הנטס, הועבר לצד דייוויד בנואה וינקה דארה בטרייד לאורלנדו מג'יק, תמורת רוני סייקלי ובראיין אוואנס. בעונות  ו- לא שיחק כלל, ובעונת  שותף ב-46 משחקי NBA כשחקן ונקובר גריזליס, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:אוהיו: כדורסלנים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת דה פול
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני ניו ג'רזי נטס
קטגוריה:כדורסלני אורלנדו מג'יק
קטגוריה:כדורסלני ונקובר גריזליס
קטגוריה:אמריקאים שנולדו ב-1965
עונת 2018/2019 בליגת האלופות בכדורסל

**עונת 2018/2019 ב[[ליגת האלופות בכדורסל]]** הייתה העונה השלישית של תחרות אירופית זו לקבוצות כדורסל היא אורגנה על ידי פיב"א אירופה.

המשחק הראשון התקיים ב-20 בספטמבר 2018 ומשחק הגמר התקיים ב-5 במאי 2019. בתחרות השתתפו 55 קבוצות.

הפיינל פור התקיים באנטוורפן, בלגיה ובמשחק הגמר של התחרות ניצחה וירטוס בולוניה וזכתה בגביע בפעם הראשונה בתולדות המועדון.

## מתכונת התחרות
55 קבוצות מ-28 מדינות (מהם 19 היו אלופי הליגה הבייתית בעונה הקודמת) שיחקו בתחרות. 26 בשלב הבתים ו-29 בשלבי המוקדמות שמתוכן רק 6 יעפילו לשלב הבתים. בשלב הבתים השתתפו 32 קבוצות שאורגנו ב-4 בתים. הקבוצות שסיימו במקומות 1–4 העפילו לפלייאוף, הקבוצות שסיימו במקומות 5-6 נשרו ליורופקאפ. משחקי הפלייאוף התקיימו בשיטת בית-חוץ בשלב שמינית ורבע הגמר. לאחר מכן התקיים אירוע פיינל פור, ובו חצי הגמר והגמר הוכרעו במשחק אחד.

### הקבוצות

## שלבי המוקדמות
### שלב המוקדמות הראשון

### שלב המוקדמות השני

### שלב המוקדמות השלישי

## שלב הבתים
32 הקבוצות חולקו ל-4 בתים של 8 קבוצות

### בית א'

### בית ב'

### בית ג'

### בית ד'

## שלבי הגמר
### שמינית הגמר

### רבע הגמר, חצי הגמר, הקרב על מקום 3 והגמר
הפיינל פור שוחק ב-אנטוורפן, בלגיה מה-3 במאי עד ה-5 במאי 2019.

## משחק הגמר

## קבוצות ישראליות בתחרות
הפועל חולון סיימה במקום החמישי בבית ב' ונשרה ליורופקאפ. הפועל ירושלים השתתפה בתחרות בפעם הראשונה בתולדותיה, סיימה במקום השני בבית ג' והודחה ברבע הגמר על ידי טנריפה. הפועל תל אביב השתתפה במוקדמות אך לא העפילה לשלב הבתים.

## קישורים חיצוניים

* פירוט התחרות באתר פיב"א
* נתונים מאתר יורובסקט

קטגוריה:תחרויות כדורסל ב-2019
קטגוריה:תחרויות כדורסל ב-2018
קטגוריה:עונות בליגת האלופות בכדורסל
קטגוריה:2018 באירופה
קטגוריה:2019 באירופה